
10 DR.31.3.2010 

 
Biasanya pejabat tanah tidak akan mengambil tindakan sekiranya waris-

waris tersebut masih lagi membayar cukai-cukai tanah yang dimiliki oleh pemilik 
yang telah pun meninggal dunia. Terima kasih. 

 

5. Dato' Haji Ismail Bin Haji Abd. Muttalib [Maran] minta Menteri 
Pengajian Tinggi menyatakan berapakah jumlah pelajar-pelajar asing di semua 
peringkat pengajian yang sedang menuntut di negara ini termasuk pelajar-pelajar 
di Sekolah Antarabangsa dan berapakah jumlah kes-kes pelanggaran undang-
undang negara ini yang telah dilakukan oleh pelajar-pelajar terlibat sepanjang 
tempoh lima (5) tahun yang lalu. 

Timbalan Menteri Pengajian Tinggi I [Dr. Hou Kok Chung]:  Tuan Yang 
di-Pertua, untuk makluman Ahli Yang Berhormat, setakat 31 Disember 2009, 
negara kita sedang menjadi hos kepada hampir seramai 80,700 orang pelajar 
antarabangsa daripada lebih 150 buah negara. Seramai 22,400 orang pelajar 
sedang menuntut di IPTA, manakala 58,300 orang pelajar lagi di IPTS. Ini 
bermakna Kementerian Pengajian Tinggi telah berjaya mendahului sasaran 
80,000 orang pelajar antarabangsa menjelang tahun 2010.  

Dalam pada itu, data yang diperolehi daripada Kementerian Pelajaran 
Malaysia menunjukkan bilangan enrolmen pelajar antarabangsa di 51 buah 
sekolah antarabangsa di seluruh negara pula adalah hampir seramai 16,600 
orang. Secara umumnya kes-kes jenayah yang melibatkan pelajar antarabangsa 
adalah kecil bilangannya. Berdasarkan statistik Polis Diraja Malaysia pada tahun 
2009, jumlah kes jenayah kekerasan melibatkan pelajar antarabangsa adalah 17 
kes iaitu 6 kes ugutan jenayah, 4 kes merusuh, 3 kes curi, 2 kes cabul, 1 kes rogol 
dan 1 kes mendatangkan kecederaan. Sekian, terima kasih. 

Dato’ Haji Ismail bin Haji Abd. Muttalib [Maran]:  Terima kasih Tuan 
Yang di-Pertua, terima kasih Timbalan Menteri atas jawapan yang diberikan 
kepada saya. Saya kira hubungan Government to Government antara negara 
dalam pelbagai bidang termasuk pendidikan ini memang baik dan kita telah 
mencapai lebih daripada 80,000 pelajar-pelajar luar negara yang belajar di negara 
kita. Walaupun dengan kes jenayah melibatkan pelanggaran undang-undang oleh 
pelajar-pelajar asing ini agak kecil tetapi ia menimbulkan satu keresahan di 
kalangan masyarakat. Saya kira kalaulah tindakan serius tidak dilakukan ataupun 
kita terlalu longgar dalam menghadapi insiden-insiden seperti ini, sudah tentu ia 
akan memberi kesan kepada keamanan dan kesejahteraan negara kita.   

■1040 

Saya ingin bertanya kepada Timbalan Menteri, apakah langkah yang 
dibuat oleh kementerian dalam kita memastikan supaya seramai 80,000 orang 
pelajar di peringkat IPTA/IPTS ini dan juga 16,000 pelajar-pelajar di sekolah 
antarabangsa ini dapat kita pastikan masa depannya bahawa mereka ini akan 
menjadi pelajar-pelajar sahabat kita ataupun saudara kita daripada luar negara 
yang juga patuh kepada undang-undang kita dan apakah bentuk program yang 
dilakukan. Program asas dilakukan, diberikan kepada mereka seperti kita 
mengadakan program kesedaran bimbingan asas kepada pembantu-pembantu 
rumah yang bekerja di negara kita. Apakah bentuk-bentuk program yang dilakukan 
oleh kementerian? Terima kasih. 

Dr. Hou Kok Chung: Terima kasih Yang Berhormat. Untuk makluman 
Dewan yang mulia ini memang Kementerian Pengajian Tinggi mengambil berat 
tentang pelajar-pelajar antarabangsa dan pihak kementerian telah mengambil 
beberapa langkah. Sebagai contoh, pihak kementerian telah memperkemaskan 



Biasanya pejabat tanah tidak akan mengambil tindakan sekiranya waris- waris tersebut masih lagi membayar cukai-cukai tanah yang dimiliki oleh pemilik yang telah pun meninggal dunia. Terima kasih. 5. Dato' Haji Ismail Bin Haji Abd. Muttalib [Maran] minta Menteri Pengajian Tinggi menyatakan berapakah jumlah pelajar-pelajar asing di semua peringkat pengajian yang sedang menuntut di negara ini termasuk pelajar-pelajar di Sekolah Antarabangsa dan berapakah jumlah kes-kes pelanggaran undang- undang negara ini yang telah dilakukan oleh pelajar-pelajar terlibat sepanjang tempoh lima (5) tahun yang lalu. Timbalan Menteri Pengajian Tinggi I [Dr. Hou Kok Chung]: Tuan Yang di-Pertua, untuk makluman Ahli Yang Berhormat, setakat 31 Disember 2009, negara kita sedang menjadi hos kepada hampir seramai 80,700 orang pelajar antarabangsa daripada lebih 150 buah negara. Seramai 22,400 orang pelajar sedang menuntut di IPTA, manakala 58,300 orang pelajar lagi di IPTS. Ini bermakna Kementerian Pengajian Tinggi telah berjaya mendahului sasaran 80,000 orang pelajar antarabangsa menjelang tahun 2010. Dalam pada itu, data yang diperolehi daripada Kementerian Pelajaran Malaysia menunjukkan bilangan enrolmen pelajar antarabangsa di 51 buah sekolah antarabangsa di seluruh negara pula adalah hampir seramai 16,600 orang. Secara umumnya kes-kes jenayah yang melibatkan pelajar antarabangsa adalah kecil bilangannya. Berdasarkan statistik Polis Diraja Malaysia pada tahun 2009, jumlah kes jenayah kekerasan melibatkan pelajar antarabangsa adalah 17 kes iaitu 6 kes ugutan jenayah, 4 kes merusuh, 3 kes curi, 2 kes cabul, 1 kes rogol dan 1 kes mendatangkan kecederaan. Sekian, terima kasih. Dato' Haji Ismail bin Haji Abd. Muttalib [Maran]: Terima kasih Tuan Yang di-Pertua, terima kasih Timbalan Menteri atas jawapan yang diberikan kepada saya. Saya kira hubungan Government to Government antara negara dalam pelbagai bidang termasuk pendidikan ini memang baik dan kita telah mencapai lebih daripada 80,000 pelajar-pelajar luar negara yang belajar di negara kita. Walaupun dengan kes jenayah melibatkan pelanggaran undang-undang oleh pelajar-pelajar asing ini agak kecil tetapi ia menimbulkan satu keresahan di kalangan masyarakat. Saya kira kalaulah tindakan serius tidak dilakukan ataupun kita terlalu longgar dalam menghadapi insiden-insiden seperti ini, sudah tentu ia akan memberi kesan kepada keamanan dan kesejahteraan negara kita. #1040 Saya ingin bertanya kepada Timbalan Menteri, apakah langkah yang dibuat oleh kementerian dalam kita memastikan supaya seramai 80,000 orang pelajar di peringkat IPTA/IPTS ini dan juga 16,000 pelajar-pelajar di sekolah antarabangsa ini dapat kita pastikan masa depannya bahawa mereka ini akan menjadi pelajar-pelajar sahabat kita ataupun saudara kita daripada luar negara yang juga patuh kepada undang-undang kita dan apakah bentuk program yang dilakukan. Program asas dilakukan, diberikan kepada mereka seperti kita mengadakan program kesedaran bimbingan asas kepada pembantu-pembantu rumah yang bekerja di negara kita. Apakah bentuk-bentuk program yang dilakukan oleh kementerian? Terima kasih. Dr. Hou Kok Chung: Terima kasih Yang Berhormat. Untuk makluman Dewan yang mulia ini memang Kementerian Pengajian Tinggi mengambil berat tentang pelajar-pelajar antarabangsa dan pihak kementerian telah mengambil beberapa langkah. Sebagai contoh, pihak kementerian telah memperkemaskan.